Stadium Sultan Ismail Nasiruddin Shah

Stadium Sultan Ismail Nasiruddin Shah ialah sebuah stadium serbaguna di Kuala Terengganu, Malaysia. Stadium ini kerap digunakan untuk perlawanan bola sepak. Stadium ini dinamakan sempena AlMarhum DYMM Tuanku Al Sultan Ismail Nasiruddin Shah Ibni AlMarhum Sultan Zainal Abidin. 

Selepas tahun 2009 ,Stadium Sultan Ismail Nasiruddin Shah memiliki keupayaan 15,000 penonton dengan.

Sejarah
Stadium Sultan Ismail Nasiruddin Shah telah dibuka secara rasmi oleh Yang Maha Mulia Pemangku Raja Terengganu,Tengku Mahmud Ibni Sultan Ismail Nasaruddin Shah pada 27 Ogos 1967.

Pada tahun 2008 selepas Stadium Sultan Mizan Zainal Abidin siap , stadium itu akan dirobohkan oleh Majlis Bandaraya Kuala Terengganu (MBKT) untuk memberi laluan kepada projek pembangunan baharu sebuah hab rekreasi dan tempat letak kereta bertingkat yang digelar sebagai “Dataran Kuala Terengganu”.

Walaubagaimanapun,pada 2 Jun 2009, proses perobohan stadium telah dihentikan selepas bumbung Stadium Sultan Mizan Zainal Abidin runtuh. Pada masa itu bahagian atas yang memperluaskan kapasiti asal stadium kepada 20,000 penonton menjadi 15,000 telah dirobohkan dan padang bola sepak berada dalam keadaan teruk kerana kenderaan berat dipandu di atasnya. Disebabkan keadaan mendesak pada masa itu, stadium itu segera diperbaiki dan dipulihkan untuk memenuhi keperluan minimum Persatuan Bola Sepak Malaysia (FAM) dan Terengganu FC terhindar daripada bermain perlawanan di tempat sendiri di tempat lain tetapi dengan kapasiti berkurangan hanya 15,000.

Pada Mei 2015, Stadium Sultan Mizan Zainal Abidin telah diberi lampu hijau oleh FAM untuk mengadakan semula perlawanan kompetitif selepas ahli jawatankuasa pertandingan mereka berpuas hati dengan pembaikan dan naik taraf yang dijalankan di stadium itu. Terengganu FC kembali ke Stadium Sultan Mizan Zainal Abidin manakala Terengganu FC II akan terus kekal di Stadium Sultan Ismail Nasiruddin Shah.

Rujukan 

Pautan luar 
 www.worldstadiums.com (Stadium MPPJ)
Sultan Ismail Nasiruddin Shah
Kategori:Penubuhan 1967 di Malaysia